Iliašovce

**Iliašovce** sú obec na Slovensku v okrese Spišská Nová Ves, v Košickom kraji.

## Polohopis
Obec sa nachádza v severozápadnej časti Hornádskej kotliny v doline Iliašovského potoka.

### Susedné obce
Arnutovce, Dlhé Stráže, Dravce, Harichovce, Kurimany, Smižany, Spišská Nová Ves, Spišský Štvrtok

### Vodné toky
* Iliašovský potok

## Symboly obce
### Erb
V striebornom poli čierny kráčajúci medveď.

## Názov
**Vývin názvu obce**
* 1263 - *(villa) Ursi*, *(villa) Sperarum*
* 1282 - *Helyaszaza*
* 1320 - *Spernsdorf*
* 1354 - *Ilysfalua*
* 1773 - *Ilassowsze*
* 1808 - *Eliássowce*
* 1920 - *Iľašovce*
* 1927 - *Iliašovce*

*Nemecký názov:* Spernsdorf, Selgersdorf

*Maďarský názov:* Illésfalu

*Latinský názov:* Villa Ursi, Villa Sperarum

## Politika
### Starostovia obce
* 1990–1993 Jaroslav Čop (KSS)
* 1993–1998 Ján Sarňák (KDH)
* 1998–2002 Ján Sarňák (KDH + DÚ)
* 2002–2006 Ján Sarňák (ANO + KDH + SDKÚ)
* 2006–2010 Ladislav Grondžák, Mgr. (ANO + KDH + SDKÚ)

### Obecné zastupiteľstvo
* 1990–1994: 12 poslancov
* 1994–1998: 12 poslancov (10 KDH, 2 HZDS)
* 1998–2002: 10 poslancov (3 KDH, 3 HZDS, 2 NEKa, 2 SNS)
* 2002–2006: 7 poslancov (3 KDH, 2 NEKA, 1 HZDS, 1 SDKÚ)

### Obyvateľstvo
; Vývoj obyvateľstva od roku 1869:

; Zloženie obyvateľstva podľa náboženského vyznania (2001):

; Zloženie obyvateľstva podľa národnosti (2001):

## Kultúra a zaujímavosti
### Pamiatky
* Rímskokatolícky Kostol Sedembolestnej Panny Márie, jednoloďová neskorobaroková stavba so segmentovým ukončením presbytéria a predstavanou vežou, z rokov 1768-1770. Stojí na mieste staršej stredovekej stavby z prelomu 13. a 14. storočia. Veža bola pristavaná v rokoch 1797-1799. Interiér je zaklenutý pruskými klenbami. Nad sakristiou je umiestnené panské oratórium. Nachádza sa tu hodnotné barokové zariadenie. Hlavný oltár je baldachýnového typu so sochami sv. Petra a Pavla, sochami cherubínov a centrálnym obrazom Oplakávanie Krista od Františka Wagenschöna z roku 1760. Bočný oltár Panny Márie je rokokový so sochou Madony flankovanej anjelmi z rokov 1770-1780. Socha Madony je gotická z obdobia rokov 1430-1450. Kazateľnica aj organ od Martina a Michala Podkonických z roku 1770 sú barokové. V presbytériu je epitaf staviteľa kostola Štefana Čákiho z roku 1810. Fasády kostola sú členené pilastrami a segmentovo ukončenými oknami s profilovanými osteniami s podseknutím a klenákmi. Veža je ukončená korunnou rímsou s terčíkom s hodinami a ihlancovou helmicou. 

* Kaplnka letohrádku Sans Souci, obdĺžniková klasicistická stavba s dvoma bočnými priestormi, z roku 1775. Stavbu nechali vybudovať gróf Štefan Čáki s manželkou Júliou. Bola súčasťou areálu so záhradami s parkovými pavilónmi a obeliskom. Areál zanikol už v rokoch 1800-1810. Kaplnka prešla v nedávnej dobe obnovou. Fasády sú členené štukovými rámami, vstupný priestor je ukončený trojuholníkovým štítom s tympanónom. Kaplnka je ukončená zvonovitou helmicou so sanktusníkom. 

* Budova liehovaru, technická pamiatka, jednopodlažná dvojtraktová klasicistická stavba z roku 1860. Fasády objektu sú členené špaletovými oknami so šambránami, strecha je manzardová.

* Evanjelický kostol, jednoloďová eklektická stavba s polkruhovým ukončením presbytéria a predstavanou vežou, z roku 1927. Bol postavený z iniciatívy amerických krajanov. V interiéri sa nachádza klasicistický organ od Alojz Somogyiho z roku 1844, ktorý pôvodne pochádza z kostola vo Vysokej. Fasády kostola sú členené polkruhovo ukončenými oknami s nadokennými rímsami s klenákmi. Veža je členená kordónovou rímsou s oblúčkovým vlysom a ukončená korunnou rímsou s terčíkom a ihlancovou helmicou.

Súbor:Sans Souci kert, obeliszk és kápolna maradvány. Fortepan 95475.jpg|Areál Sans Souci v roku 1932


### Pravidelné podujatia
* Iľašovská pantľika - folklórne slávnosti

## Občianska vybavenosť
### Farský úrad
; Rímskokatolícký
* Duchovný správca: Ing. František Hrušovský

; Evanjelický cirkevný zbor
* Duchovná správkyňa: Mgr. Daniela Kissová 

## Školstvo
* Materská škola - č. d. 155
* Základná škola - č. d. 29

## Referencie

## Iné projekty

## Externé odkazy
* 


Kategória:Obce okresu Spišská Nová Ves